'Dronkbestuur'-diplomaat teruggeroep | Maroela Media
Die koerant VG in Noorweë het berig die Noorse ministerie van buitelandse sake het bevestig dat Mhlupheki Booysen Dombo, die eerste sekretaris by die ambassade in Oslo, teruggeroep is nadat hy met sy motor teen 'n ander motor gebots het in die vroeë oggendure van 3 Januarie. Die bestuurder in die ander motor is beseer.
"Ons kan bevestig dat ons terugvoer van die Suid-Afrikaanse owerhede ontvang het dat die diplomaat wat van dronkbestuur verdink word, teruggeroep sal word," het Astrid Sehl, 'n woordvoerder van die ministerie, aan VG gesê. "Dit is nog nie duidelik wanneer die diplomaat na Suid-Afrika sal teruggekeer nie, maar Noorse owerhede versoek 'n spoedige vertrek."
Die Noorse ministerie van buitelandse sake het verlede week Queen Anne Zondo, die Suid-Afrikaanse ambassadeur, ontbied en versoek dat Dombo se diplomatieke immuniteit teruggetrek word, sodat hy op aanklagte in Noorweë tereg kan staan. Die Suid-Afrikaanse owerhede het geweier om sy immuniteit terug te trek en het eerder ingestem om hom terug te stuur Suid-Afrika toe, het VG berig.
In September verlede jaar het die polisie die Noorse ministerie ingelig dat Dombo afgetrek is vir vermoedelike dronkbestuur. In beide voorvalle het Dombo aanspraak gemaak op sy diplomatieke immuniteit en geweier om sy bloedalkoholvlakke te laat toets.
En die probleempie is opgelos. So maklik soos dit . . .
Hy het sy bevorderingvereiste se praktiese evaluasie geslaag. Hou die naam en media dop.
Sy bevordering na 'n baie senior pos in die parlement is verseker – iets soos Zuma se persoonlike assistant of so!!!!
Die man het die mentaliteit om as president gekies te word!
Die dept buite land se sake sal self onder soek in stel. Saak afgehandel en gesluit. RSA is bo enige verdenking. Die vraag is wanneer gaan hy terug geroep word na nog 'n ongeluk of 2? Wat se goue handruk gaan hy kry?